**Lecție**

**GENUL LIRIC**

**Definiți**e

 Genul liric cuprinde totalitatea operelor literare scrise în versuri, în care autorul își exprimă viziunea, ideile, sentimentele/trăirile în mod direct prin intermediul eului liric și al limbajului bazat pe expresivitate.

* **Eul liric –** «vocea» prin intermediul căreia autorul îşi exprimă stări sufleteşti şi idei. Sentimentele exprimate direct sunt iubirea, tristeţea, bucuria etc.

 **–** nu se confundă cu autorul sau cu poetul (sunt geşite exprimările de tipul: *poetul ne spune, poetul ne arată, poetul ne vorbeşte*).

* **Mărcile lexico-gramaticale** ale prezenţei eului liric într-un text poetic sunt:
* Pronume, adjective pronominale  şi verbe la persoana I sau a II-a, singular şi plural ;
* substantive în cazul vocativ, interjecţii de adresare, invocaţii/interogaţii retorice.

**Trăsături ale operei lirice :**

 1. **Prezența eului liric,** care se face simţită prin:

* **mărci lexico-gramaticale ale eului liric**:

-verbe la persoana I, singular și plural;

 -forme pronominale la persoana I, singular și plural;

* **mărci ale relației eu liric-interlocutor:**

 -verbe la persoana a II-a, singular și plural;

 -forme pronominale la persoana a II-a, singural și plural;

 -construcții în cazul vocativ;

 -verbe la modul imperativ;

 -interjecții;

 -puncte de suspensie;

 -exclamații si interogații;

2. Exprimarea unor **sentimente, trăiri;**

3. Prezența **imaginilor artistice** (vizuale, auditive, olfactive etc.);

4. Prezenţa **figurilor de stil** (*epitet, comparație, personificare, enumerație, repetiție*);

5. Prezența **elementelor de versificație** (strofa, rimă, ritm, măsură);

6. Prezența unor **moduri de expunere specifice** (descrierea).